CELEX: 62008TN0436
Language: et
Date: 2008-10-03 00:00:00
Title: Kohtuasi T-436/08: 3. oktoobril 2008 esitatud hagi — Studio Vacanze versus komisjon

22.11.2008   
            
            
               ET
            
            
               Euroopa Liidu Teataja
            
            
               C 301/58
            
         3. oktoobril 2008 esitatud hagi — Studio Vacanze versus komisjon
   (Kohtuasi T-436/08)
   (2008/C 301/96)
   Kohtumenetluse keel: itaalia
   Pooled
   
      Hageja: Studio Vacanze (Budoni, Itaalia) (esindaja: advokaat M. Cannata)
   
      Kostja: Euroopa Ühenduste Komisjon
   Hageja nõuded
   Esimese võimalusena:
   
               —
            
            
               tühistada Euroopa Ühenduste Komisjoni 2. juuli 2008. aasta otsus;
            
         
               —
            
            
               mõista kohtukulud välja komisjonilt.
            
         Teise võimalusena:
   tühistada vaidlustatud otsuse artikli 2 lõige 2 osas, milles nõutakse kokkusobimatuks tunnistatud abi tagastamist koos intressidega, mida arvestatakse nende summade abisaajatele andmisest kuni nende tegeliku tagasimaksmiseni.
   Väited ja peamised argumendid
   Käesolevas kohtuasjas vaidlustatud otsus on sama, mis kohtuasjas T-394/08: Regione Sardegna vs. komisjon ja kohtuasjas T-408/08: S.F. Turistico Immobiliare vs. komisjon.
   Hageja väidab oma etteheidete põhjenduseks, et:
   
               —
            
            
               on rikutud nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (1), artiklit 16 osas, milles selle sätte kohaselt on lubatud uurimismenetlus algatada ainult „abi kuritarvitamise korral”, mitte aga „ebaseadusliku abi rakendamisel”. Hageja järeldab sellest, et ametlik uurimismenetlus on tervikuna õigusvastane;
            
         
               —
            
            
               abikava nr 278/99 väära kohaldamise tõttu alustatud menetluse eseme muutmist ja „laiendamist”, mis viis vaidlustatud otsuse vastuvõtmiseni, on ebapiisavalt põhjendatud;
            
         
               —
            
            
               on rikutud EÜ artikli 88 lõiget 2, mis puudutab otsuse punktis 74 sisalduvat väidet kõnealuse abi ebaseadusliku rakendamise kohta ja milles ületatakse selle kohaldamisala;
            
         
               —
            
            
               on rikutud läbipaistvuse põhimõtet;
            
         
               —
            
            
               ametliku uurimismenetluse mõistliku kestuse põhimõtet ei ole piisavalt põhjendatud;
            
         
               —
            
            
               komisjon oli kohustatud juba makstud abi tagasinõudmise otsust põhjendama, kuna sellel on eriline tähtsus ka õiguspärase ootuse põhimõtte ja menetluse kestuse ebaseadusliku pikendamise osas;
            
         
               —
            
            
               on rikutud komisjoni 12. jaanuari 2001. aasta määruses (EÜ) nr 69/2001, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes (2), sätestatud vähese tähtsuse reeglit.
            
         
      (1)  EÜT L 83, 27.3.1999, lk 1; ELT eriväljaanne 08/01, lk 339.
   
      (2)  EÜT L 10, 13.1.2001, lk 30; ELT eriväljaanne 08/02, lk 138.